Πριγκίπισσες της Disney

Χιονάτη

Η Χιονάτη είναι η πρώτη πριγκίπισσα του συνόλου, πρωταγωνίστρια της ταινίας Η Χιονάτη και οι Επτά Νάνοι, πρώτη μεγάλου μήκους ταινία της Disney. Η Χιονάτη είναι μια όμορφη κοπέλα, με κοντά μαύρα μαλλιά, κόκκινα χείλη και λευκό δέρμα. Αναγκάζεται να ζήσει σε ένα απομακρυσμένο σπίτι με επτά νάνους για να σωθεί από τη διώκτρα της, την κακιά βασίλισσα.

Σταχτοπούτα

Η δεύτερη πριγκίπισσα, η Σταχτοπούτα είναι ένα καλοκάγαθο κορίτσι που δουλεύει σαν σκλάβα για τη μητριά της και τις δύο ετεροθαλείς αδελφές της. Ωστόσο, χάρη στη νεραϊδένια νονά της, η Σταχτοπούτα καταφέρνει να γνωρίσει τον πρίγκιπα, τον ερωτεύεται και σύντομα οι δυο τους παντρεύονται.

Αυγή

Η Αυγή είναι η τρίτη πριγκίπισσα. Όταν ήταν μωρό, μια θυμωμένη νεράιδα τη καταράστηκε να κοιμηθεί για πάντα στα δέκατα έκτα γενέθλιά της. Για να το αποτρέψουν, τρεις μικρές νεράιδες την υιοθέτησαν και τη μεγάλωσαν μακριά από το βασίλειο σαν δικό τους παιδί. Ωστόσο η κατάρα εκπληρώθηκε και μόνο το φιλί της αληθινής αγάπης ήταν ικανό να σώσει την Αυγή.

Άριελ

Η Άριελ είναι η τέταρτη πριγκίπισσα. Έχει κόκκινα μαλλιά και γαλανά μάτια και είναι γοργονοπριγκίπισσα. Θα ερωτευτεί έναν πρίγκιπα, που είναι άνθρωπος.Έτσι για να τον πλησιάσει θα αλλάξει την ουρά της, αλλά και την υπέροχη φωνή της, για δυο πόδια. Όμως η κακιά μάγισσα θα προσπαθήσει να την εμποδίσει.Στο τέλος η Κάκια μάγισσα θα πεθάνει από έναν νεαρό πρίγκιπα που θα την σώσει από τα χέρια της κακιάς μάγισσας η οποία θα πεθάνει από τα χέρια του πρίγκιπα της Άριελ, καρφώνοντας την στην Καρδιά.Η Άριελ παντρεύεται τον πρίγκιπα των ονείρων της και ζουν ευτυχισμένοι

Μπελ

Η Μπελ είναι η πέμπτη πριγκίπισσα. Τ' όνομά της στα γαλλικά θα πει πεντάμορφη. Η ταινία αυτή, η Πεντάμορφη και το τέρας, έχει βραβευτεί με Όσκαρ. Η Μπελ είναι Γαλλίδα και πολύ όμορφη, με καστανά μαλλιά και πράσινα μάτια. Θυσιάζει την ελευθερία της για να σώσει τον πατέρα της και βρίσκεται σ' ένα παλάτι, με αντικείμενα που μιλούν και έναν πρίγκιπα που μια μάγισσα τον μεταμόρφωσε σε τέρας.

Γιασμίν

Η Γιασμίν είναι η έκτη πριγκίπισσα. Έχει μαύρα μαλλιά και καστανά μάτια και θέλει να ζει ελεύθερη, κι ας είναι πριγκίπισσα. Θα το σκάσει από το παλάτι και τότε θα γνωρίσει τον φτωχό Αλαντίν.

Ποκαχόντας

Η Ποκαχόντας είναι η έβδομη πριγκίπισσα. Είναι κόρη ενός αρχηγού μιας φυλής Ινδιάνων. Θα σώσει τον Άγγλο Τζον Σμιθ από τον θάνατο. Στην δεύτερη ταινία, η Ποκαχόντας θα πάει στην Αγγλία, μαζί με τον Τζον Ρολφ, που θα παρουσιαστεί μπροστά στο βασιλιά και θα ανταμώσει ξανά τον Τζον Σμιθ.

Μουλάν

Η Μουλάν είναι η όγδοη πριγκίπισσα. Είναι ένα αγοροκόριτσο που ντύθηκε άντρας για να πάει στον πόλεμο, στη θέση του ηλικιωμένου πατέρα της. Τελικά θα πάει στον πόλεμο, με την βοήθεια του Μουσού, ενός μικρού δράκου, και το μικρό γρύλο που φέρνει γούρι, θα πάει να πολεμήσει, όμως θα καταλάβουν πως είναι γυναίκα.

Τιάνα

Η Τιάνα είναι η ένατη πριγκίπισσα. Είναι η πρώτη μελαμψή πριγκίπισσα της Disney. Η Τιάνα παίζει στην ταινία Η Πριγκίπισσα κι ο Βάτραχος και τ' όνειρό της είναι να ανοίξει εστιατόριο. Η Τιάνα θα φιλήσει έναν πρίγκιπα που μεταμορφώθηκε σε βάτραχο, όμως μεταμορφώθηκε κι αυτή σε βατραχίνα.

Ραπουνζέλ

Η Ραπουνζέλ είναι η δέκατη πριγκίπισσα. Η κακιά Γκόθελ την έκλεψε από τους γονείς της για να μείνει πάντα νέα. Η Ραπουνζέλ, μαζί με τον Γιουτζίν, θα πάει να δει τα φανάρια. Η κοπέλα έχει μακριά ξανθά μαλλιά που είναι περίπου 5 μέτρα μάκρος, που θα τα κουρέψει κοντά ο Γιουτζίν για να την σώσει από την Γκόθελ.

Μερίντα

Η Μερίντα είναι η εντέκατη πριγκίπισσα και της αρέσει η τοξοβολία. Έχει κόκκινα σγουρά μαλλιά και γαλανά μάτια. Θα κάνει καταλάθος την μητέρα της αρκούδα. Στο τέλος όμως, νίκησε η αγάπη. Είναι η πρώτη πριγκίπισσα που δεν έχει εραστή.